|  |  |
| --- | --- |
| **Titlul analizei impactului**(poate conține titlul propunerii de act normativ): | **Proiectul de Lege pentru modificarea Legii cu privire la energia electrică nr. 107/2016** |
| **Data:** | 12 iunie 2023 |
| **Autoritatea administrației publice (autor):** |  Ministerul Energiei |
| **Subdiviziunea:** |  Direcția energie electrică |
| **Persoana responsabilă și datele de contact:** | Nicolae Negru, email: nicolae.negru@energie.gov.md  |
| **Compartimentele Analizei impactului de reglementare** |
| 1. Definirea problemei |
| **a) Determinați clar și concis problema și/sau problemele care urmează să fie soluționate** |  |
| În calitate de parte semnatară a Tratatului Comunității Energetice, Republica Moldova este obligată să transpună *acquis*-ul Comunității Energetice. Prin Decizia Consiliului Ministerial al Comunității Energetice, nr. D/2018/10/MC-EnC (<https://www.energy-community.org/legal/acquis.html>) a fost introdusă obligația pentru părțile semnatare ale Tratatului Comunității Energetice privind transpunerea și implementarea până în iunie 2020 a versiunii adaptate a Regulamentului UE nr. 1227/2011 al Parlamentului European și al Consiliului din 25 octombrie 2011 privind integritatea și transparența pieței angro de energie. Regulament care până în prezent nu a fost transpus în Legislația națională.Totodată, experiența anului 2022 ne-a demonstrat unele lacune în ceea ce privește modul de gestionare a pieței de energie electrică prin prisma faptului că unii participanți la piața energiei electrice au avut un comportament vădit deviant de la prevederile legislative, demonstrat și printr-o investigație a pieței realizată de Agenția Națională pentru Reglementare în Energetică (ANRE), dar care din lipsa instrumentelor legale insuficiente nu au putut fi sancționați pentru nerespectarea sau încălcarea prevederilor privind integritatea și transparența pieței angro a energiei electrice.De asemenea, în contextul gestionării situației excepționale în sectorul energiei electrice care a fost declanșată și urmare a limitărilor în aprovizionarea cu gazele naturale din octombrie, au fost identificate o serie de prevederi ce urmează a fi modificate, completate pentru a se exclude echivocul cu privire la atribuțiile Comisiei pentru situații excepționale, atribuțiile Agenției Naționale pentru Reglementare în Energetică, etc. Totodată, cu referire la piața energiei electrice, de menționat că, începând cu 1 iunie, au fost puse în aplicare Regulile pieței energiei electrice precum și implementată o piață nouă „piața de echilibrare”. Prin urmare, întru avansarea dezvoltării pieței energiei electrice, pentru Republica Moldova este devine imperativă crearea/desemnarea unui Operator al pieței de energie electrică care să organizeze piețele locale pe termen scurt și să asigure o viitoare cuplare a acestora cu alte piețe centralizate din Europa, de preferat în cadrul piețelor Uniunii Europene (Single Day-ahead Coupling (SDAC) și Single Intraday Coupling (SIDC), or în lipsa unui asemenea operator nu se poate crea o piață cu adevărat concurențială și funcțională. Astfel întru desemnarea unui operator, necesită ca Legea să prevadă expres un set de criterii/cerințe transparente cărora trebuie să corespundă entitatea care va fi desemnată ca operator al pieței în Republica Moldova. Totodată, ultimul an achizițiile de energie electrică s-au realizat în mod centralizat în baza obligației de serviciu public impuse SA „Energocom” prin Dispozițiile Comisiei pentru Situații Excepționale pe perioade scurte în contextul stării de urgență și prin derogare de la procedurile aplicabile prevăzute în legislația națională. Astfel, în contextul în care starea de urgență va expira si vor fi reluate achizițiile de energie electrică în baza Procedurii de procurare a energiei electrice stabilite în Anexa nr. 1 la Regulile pieței energiei electrice aprobate prin Hotărârea ANRE 283/2020, există riscul ca la licitații să nu fie prezentate suficiente oferte, ceea ce ar conduce la tergiversarea procedurilor conform practicii anterioare poate conduce la un blocaj al pieței și la apariția unei situații excepționale. Prin urmare, pe piața angro de energie electrică pot interveni așa disfuncționalități cum ar fi:a) Un număr insuficient de participanți la licitațiile organizate de furnizorul serviciului universal și furnizorul de ultimă opțiune;b) Un număr insuficient de participanți la piața energiei electrice de echilibrare și la piața serviciilor de sistem;c) Creșteri nejustificate ale prețurilor pe piețele concurențiale de energie electrică;d) Periclitarea asigurării consumatorilor finali cu necesarul de energie electrică, din cauza exportului total de energie electrică;e) Alte situații care periclitează asigurarea livrării continue a ă cu energiei electrică și securitatea aprovizionării cu energie electrică a consumatorilor finali. Din care considerente este necesar de stabilit cum aceste disfuncționalități se constată de Agenție, care sunt măsurile necesare pentru înlăturarea disfuncționalității și asigurării funcționării pieței energiei electrice prin reducerea efectelor acestora.Astfel, întru soluționarea problemelor nominalizate/identificate la aplicarea Legii nr. 107/2016, inclusiv, în partea ce ține de desemnarea Operatorului Pieței Energiei Electrice (OPED) conform celor expuse în continuare, considerăm necesară operarea modificărilor la Legea cu privire la energia electrică. |
| **b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate** |  |
| Cu privire la transpunerea și implementarea Regulamentului UE nr. 1227/2011, în legislația Republicii Moldova urmează a fi introduse prevederi care să reglementeze instituirea și modul de ținere a Registrului participanților la piața angro a energiei, precum și modul de înregistrare a participanților la piața angro a energiei electrice, prevederi care să reglementeze exercitarea obligației de a publica informațiile privilegiate și obligațiile specifice al persoanelor care intermediază tranzacții cu titlu profesional, precum și interdicțiile privind tranzacțiile bazate pe informații privilegiate și privind manipularea și tentativele de manipulare pe piața energiei electrice.Pentru a asigura respectarea prevederilor menite să asigure integritatea și transparența pieței angro de energie electrică, Regulamentul UE nr. 1227/2011 include o serie de prevederi care stabilesc atribuțiile autorității de reglementare referitor la monitorizarea pieței energiei electrice, inclusiv în legătură cu realizarea investigațiilor pe energiei electrice și efectuarea controalelor la participanții la piața energie electrice, prevederi specifice referitor la cooperarea la nivel național și regional în contextul monitorizării pieței energiei electrice. De asemenea, Regulamentul respectiv instituie regimul de sancționare specific pentru încălcarea prevederilor ce țin de integritatea și transparența pieței angro a energiei electrice, astfel încât, la constatarea comportamentului abuziv al participanților la piața energie electrice, autoritatea de reglementare să fie în măsură să aplice sancțiuni care corespund încălcării depistate și prejudiciilor cauzate pe piața energiei electrice. Aceste atribuții urmează a fi introduse în Legea nr. 107/2016 cu privire la energia electrică, pentru a asigura implementarea corespunzătoare a Regulamentului UE nr. 1227/2011. La fel, este imperativ de introdus în legislația națională prevederi ce țin de transparența pe piața energiei electrice, cu stabilirea obligației autorității de reglementare de a se abține de la divulgarea informațiilor obținute, dar care au caracter confidențial, cu stabilirea persoanelor care sunt obligate să păstreze secretul profesional. Transpunerea și implementarea Regulamentului UE nr. 1227/2011 este crucială în contextul în care se dorește crearea unei piețe concurențiale a energiei electrice, deoarece oferă o serie de instrumente autorității de reglementare, pentru a monitoriza piața energiei electrice și a identifica semnale în sensul că un participant la piață folosește practici anticoncurențiale, precum manipularea pieței sau abuzul, precum și pentru a interveni prompt și a sancționa participanților de rea-credință. În conformitate cu prezenta lege, funcția de monitorizare a participanților la piață de către ANRE se reduce la verificarea respectării condițiilor licenței, verificarea modului de calculare a tarifelor, prețurilor reglementate, verificarea modului în care sunt respectate drepturilor consumatorilor finali, etc în baza rapoartelor și a informațiilor prezentate de aceștia. De altfel, conform Preambulului din Regulamentului UE nr. 1227/201, unul din obiectivele de bază al Regulamentului este a garanta consumatorilor și altor participanți la piață faptul că pot avea încredere în integritatea pieței energiei electrice, că prețurile fixate pe piețele angro de energie reflectă interacțiunea echilibrată și competitivă dintre cerere și ofertă, și că nu se pot realiza profituri prin abuz de piață.Unul din obiectivele Legii nr. 107 din 27 mai 2016 cu privire la energia electrică reflectate în art.3 alin.(2) lit. c) constă în organizarea şi asigurarea funcționării pieței energiei electrice în condiții de transparență, de competitivitate şi de nediscriminare, integrarea acesteia în piața regională şi europeană, crearea condițiilor necesare pentru asigurarea concurenței pe piața energiei electrice.Până la declanșarea situației de criză energetică, modalitatea de organizare a activității de vânzare – cumpărare a energiei electrice practic se limita doar la încheierea contractelor bilaterale între producător și furnizor, fără a prevedea acțiunile unui gestionar al pieței, rolul, care conform prevederilor legii îi revine operatorului de piață. Prin urmare, prevederile legii impun reorganizarea pieței energiei electrice și apariția unui actor pe piață care ar avea misiunea directă de a gestiona piața în cauză. De menționat, că pe piețele organizate de energie electrică, participanții efectuează tranzacțiile de vânzare-cumpărare a energiei electrice, a capacităților de interconexiune, a serviciilor de sistem, a altor produse conexe, prin intermediul operatorului pieței energiei electrice.Organizarea și gestionarea pieței energiei electrice pentru ziua următoare, a pieței energiei electrice pe parcursul zilei și a pieței organizate a contractelor sunt în sarcina operatorului pieței energiei electrice. Legea nr.107/2016 cu privire la energia electrică nu prevede explicit desemnarea unei entități în calitate de Operator al Pieței de Energie Electrică Desemnat (OPEED). Astfel păstrarea caracterului de monopol legal (un singur operator) al organizării PZU și PPZ prevăzut implicit și de Legea nr. 107/2016 în vigoare cu includerea unor criterii clare de desemnare devine imperativă, pentru obținerea obiectivului de creștere a competitivității și diversificării surselor de energie electrică pe piața de energie electrică și integrării pieței de energiei electrică în piața regională și, ulterior, în piața energiei electrice europeană. Acest fapt poate fi realizat doar în condițiile în care structura pieței de energie electrică națională este armonizată cu cerințele europene și este organizată pe principiile modelului țintă european al pieței de energie electrică. Astfel, introducerea piețelor organizate de energie electrică este indispensabilă atingerii obiectivului de integrarea a pieței naționale cu piața europeană de energie electrică.Totodată, organizarea PZU și PPZ va da posibilitatea producătorilor de energie din surse regenerabile, care nu au semnate contracte de vânzare-cumpărare cu furnizori, să comercializeze energia electrică în condiții nediscriminatorii, în condiții de transparență și cu respectarea tuturor procedurilor prevăzute de OPEED.Odată cu intrarea în vigoare a Legii 107/2016, conceptul pieței de energie electrică a fost modificat esențial prin introducerea piețelor organizate de energie electrică. Pentru a garanta siguranța alimentării cu energie electrică, piețele pe termen scurt vor contribui la eliminarea altor măsuri cu efect de denaturare a pieței, cum ar fi mecanismele de asigurare a capacității. Lipsa jucătorilor activi prezintă cel mai important impediment în procesul de liberalizare a pieței. În condițiile Republicii Moldova este posibilă a fi creată o poziție de monopol pe piața angro energiei electrice. Totodată, actualmente nu există piața serviciilor de sistem care ar asigura contractarea, ofertarea, activarea capacității necesare pentru operarea și asigurarea stabilității sistemului electroenergetic. Cadrul actual de reglementare nu garantează faptul, că cea mai mare parte a incidentelor legate de energia electrică sunt tratate în mod eficace la nivel operațional.Piața energiei electrice a Moldovei este specifică având în vedere dependența ridicată de o singură sursă de furnizare, prin urmare întregul consum al Moldovei depinde de disponibilitatea a doar câteva centrale. În prezent, Centrala CERS Moldovenească deține un rol foarte special în Moldova, iar incorporarea centralei electrice CERS Moldovenească într-o proiectare a pieței și soluția operațională este parte esențială pentru deschiderea și dezvoltarea cu succes a pieței de energie electrică din Moldova, însă datorită poziției dominante pe piața de energie electrică națională, integrarea acestei centrale trebuie tratată special, pentru a exclude potențiale manipulări pe piață din partea producătorului de energie electrică.Suplimentar, este de menționat că, în contextul războiului pornit de Federația Rusă în Ucraina, la data de 16 martie 2022, sistemul electroenergetic al Republicii Moldova și al Ucrainei funcționează în regim sincron cu rețeaua Europei Continentale a ENTSO-E. Astfel, sistemul energetic din Republica Moldova are capacitate tehnică de import/export a energiei electrice atât din Ucraina cât și din România, precum și alte state europene. Funcționarea sistemului electroenergetic al Republicii Moldova și Ucrainei în regim sincron cu rețeaua ENTSO-E va asigura un grad mai ridicat de securitate energetică și funcționare în condiții de siguranță, reprezentând totodată și o oportunitate pentru investiții în generarea de energie în Republica Moldova și în consolidarea rețelei de transport a energiei electrice spre Comunitatea Energetică și UE. În contextul atacurilor militare asupra infrastructurii energetice din Ucraina, urmată de o decizie privind interzicerea exporturilor de energie electrică din Ucraina, pe parcursul perioadei octombrie 2022-prezent au fost stabilite mai multe relații comerciale cu producătorii de energie electrică din România.Astfel pe parcursul ultimilor luni ale anului 2022, SA „Energocom” (companie cu capital majoritar de stat) a semnat contracte bilaterale de vânzare-cumpărare a energiei electrice cu următorii producători de energie electrică cum ar fi SA „Hidroelectrica”, SN „Nuclearelectrica” SA, OMV „Petrom” SA, Societatea Complexul Energetic Oltenia SA și Societatea Electrocentrale Craiova SA, contracte care au fost valabile până la 31 decembrie 2022 și au acoperit aproximativ 41% din necesarul de consum al energiei electrice pentru perioada octombrie – decembrie 2022. În aceiași ordine de idei SA Energocom pentru perioada octombrie – decembrie 2022, a achiziționat de pe OPCOM aproximativ 23,1% pentru asigurarea întregului necesar de consum de energie electrică, considerând faptul că la acel moment, prețurile de achiziție au fost destul de ridicate, acestea au fost reflectate în prețurile reglementate de furnizare către consumatorii finali.Prin urmare, în contextul în care în perioada stării de urgență au fost identificare mai multe problematici în ceea ce ține de asigurarea cu energie electrică, în cazul apariției unor disfuncționalități pe piața energiei electrice, ANRE trebuie să dispună de suficiente atribuții privind impunerea obligației de serviciu public privind achiziționarea energiei electrice, reglementarea pieței serviciilor de sistem în cazul lipsei participanților la acest segment de piață, sancționarea participanților în cazul nerespectării obligațiilor ce le revin conform licenței, precum și pentru abuzul de poziție dominantă. |
| **c) Expuneți clar cauzele care au dus la apariția problemei** |  |
| Modificarea și completarea Legii cu privire la energia electrică este necesară pentru a asigura transpunerea și implementarea în legislația națională a Regulamentului UE nr. 1227/2011 al Parlamentului European și al Consiliului din 25 octombrie 2011 privind integritatea și transparența pieței angro de energie.Legea nr. 107/2016 cu privire la energia electrică, prin care a fost transpusă Directiva 2009/72/CE privind normele comune pentru piața internă de energie electrică și de abrogare a Directivei 2003/54/CE (al treilea Pachet energetic), a creat cadrul normativ de bază, în special prin definirea pieței energiei electrice, accesului la piața energiei electrice și operarea pieței energiei electrice însă între timp la nivelul piețelor au fost identificate mai multe lacune, care pot fi utilizate de către unii participanți a pieței, utilizarea cărora vin în detrimentul întregii piețe dar și a consumatorului, pentru că acesta în fond acoperă majoritatea neregulilor.Situația de urgență a scos în evidență mai multe particularități ale sistemului electroenergetic printre care putem enumera: lipsa concurenței pe piața energiei electrice; lipsa serviciilor de sistem inclusiv a capacităților de echilibrare; intenția participanților la piața energiei electrice de a crea mecanisme manipulatorii în contextul aplicării începând cu 01 iunie 2022 a Regulilor pieței energiei electrice. În acest context, este necesar ca autoritatea de reglementare să fie instituită cu atribuții privind investigarea, soluționarea și sancționarea situațiilor de disfuncționalitate pe piața energiei electrice. Totodată, în contextul sincronizării cu sistemul ENTSO-E, și trecerii treptate la principiile, standardele UE, considerând angajamentele asumate de Guvernul Republicii Moldova prin semnarea Acordului de Asociere dintre Republica Moldova şi Uniunea Europeană, de a alinia legislația națională prin armonizarea acesteia la acquis-ul UE și a procesului de integrare a piețelor de energie naționale în piețele Uniunii Europene, precum şi a obligațiilor asumate în calitate de parte semnatară a Tratatului de constituire a Comunității Energetice, este necesară alinierea normelor legislative la cadrul normativ european inclusiv în ceea ce privește numirea, desemnare și funcționarea OPEE. Având în vedere faptul că piața energiei electrice din Republica Moldova este relativ mică, precum și necesitatea atragerii în calitate de operator al pieței energiei electrice o entitate care deține suficientă experiență, este necesar de prevăzut faptul că operatorul pieței energiei electrice care va fi numit, să fie și desemnat în calitate de OPEED.În scopul de a promova dezvoltarea sectorului electroenergetic, cadrul normativ a fost dezvoltat în mod constant în ultimii ani, având ca obiectiv alinierea acestuia la acquis-ul comunitar pe domeniul energetic. Legislația națională transpune practic în totalitate Pachetul Energetic III, dar în scopul implemenrtării sunt necesare a fi de realizate câteva măsuri ce țin desemnarea operatorului pieței energiei electrice. |
| **d) Descrieți cum a evoluat problema și cum va evolua fără o intervenție**  |  |
| Cu privire la necesitatea transpunerii și a implementării Regulamentului UE nr. 1227/2011 privind integritatea și transparența pieței angro de energie, este de menționat că în calitate de parte contractantă a Tratatului Comunității Energetice Republica Moldova este obligată să transpună acquis-ul Comunității Energetice, iar în cazul neexecutării obligației, părțile contractante sunt pasibile de sancțiuni.Mai mult, unul din obiectivele de reglementare ale Legii nr. 107/2016 cu privire la energia electrică este organizarea și asigurarea funcționării pieței energiei electrice, în condiții de transparență, competitivitate și nediscriminare, integrarea acesteia în piața regională și europeană, precum și crearea condițiilor necesare pentru asigurarea concurenței pe piața energiei electrice. În context, după cum sugerează însăși denumirea, Regulamentul UE nr. 1227/2011 stabilește norme menite să prevină practicile abuzive care afectează piețele angro de energie, subminând integritatea acestora, metoda de monitorizare a piețelor angro de energie, precum și norme menite să asigure transparența pe piețele angro de energie.Astfel, în cazul în care nu va fi transpus și nici implementat Regulamentul respectiv și nu vor fi introduse în legislația națională prevederi similare, există riscul ca unii participanți la piața angro de energie electrică să manifeste comportament abuziv și să întreprindă practici de manipulare a pieței, în continuare.În contextul în care, începând cu 1 iunie 2022 au fost puse în aplicare Regulile pieței energiei electrice aprobate prin Hotărârea Consiliului de Administrație al Agenției Naționale pentru Reglementare în Energetică nr. 283/2020, care prevede implementarea unei piețe de echilibrare, în lipsa unui operator al pieței de energie electrică nu va fi posibilă avansarea dezvoltării piețelor organizate ale energiei electrice, care să asigure o viitoare cuplare a acestora cu alte piețe centralizate din Europa, respectiv accesul consumatorilor la energie electrică la prețuri corecte, formate în urma unor proceduri transparente și care să asigure un grad înalt de fiabilitate în alimentarea cu energie. Totodată, în cazul în care Regulamentul nu va fi transpus, atractivitatea pieței rămâne la un nivel foarte mic, iar sincronizarea și dezvoltarea piețelor organizate nu va fi de folos, deoarece se va atesta o lipsă a participanților din cauza unui grad de credibilitate redus. Anterior stării de urgență, achizițiile de energie electrică se efectuau conform procedurii prevăzute de Regulile pieței energiei electrice, prin organizarea anuală a licitațiilor de către furnizorii serviciului universal/de ultimă opțiune, operatorii de sistem. Odată cu începutul crizei, prin Dispozițiile Comisiei pentru Situații Excepționale au fost anulate procedurile de licitație, urmând ca achizițiile să fie efectuate de SA „Energocom” prin negocieri directe, considerând obligația de serviciu public impusă prin Dispozițiile CSE. Urmare a constrângerilor legate de livrărilor de gaze naturale începând cu luna octombrie 2022, MGRES a redus livrările de energie electrică, ulterior sistându-le, ceea a pus în dificultate asigurarea fiabilității în alimentarea cu energie electrică a țării.Totodată, în cazul lipsei prevederilor legate de cazurile de disfuncționalitate a piețe energiei electrice, și în lipsa unui mecanism clar de gestionare a acestora, există riscul unui eventual blocaj, și revenirea la starea de urgență instituită prin Hotărârea Parlamentului, ceea ce vine în detrimentul dezvoltării sociale, economice, politice, etc.În altă ordine de iedei, practicile privind distorsionarea pieței energiei electrice, realizate în special prin manipularea cu notificările fizice depuse de participanții pieței energiei electrice, a constituit obiectul unei investigații efectuate de către ANRE, respectiv în lipsa modificărilor care se propun a fi operare, autoritatea de reglementare este lipsită de atribuții privind sancționarea cazurilor de acest gen, iar continuarea unor asemenea practici lor vor avea un impact considerabil asupra celor care activează în conformitate cu prevederile legale și obligațiunile prevăzute de licență.  |
| **e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului** |  |
| Legea nr. 107/2016 cu privire la energia electrică, este actul legislativ de bază care reglementează sectorul electroenergetic și raporturile juridice dintre principalii actori din sectorul energiei electrice, iar coerența prevederilor acesteia este imperativă pentru buna-funcționare a sectorului respectiv.Totodată, Legea nr. 174/2017 cu privire la energetică stabilește cadrul juridic general de reglementare a sectoarelor energeticii, inclusiv atribuțiile autorităților responsabile de politicile de stat, reglementarea și supravegherea de stat a sectoarelor respective. În context, pentru transpunerea Regulamentului UE nr. 1227/2011, este necesar de completat Legea nr. 174/2017 cu prevederi specifice privind realizarea investigațiilor și desfășurarea controalelor de către autoritatea de reglementare, aplicarea măsurilor preventive și procedura de aplicare a sancțiunilor, precum și referitor la cooperarea la nivel național și regional în contextul monitorizării piețelor de energie.Obligațiile Republicii Moldova privind transpunerea și implementarea acquis-ului Comunității Energetice, inclusiv a Regulamentului UE nr. 1227/2011 rezultă din calitatea de parte semnatară a Tratatului Comunității Energetice, ratificat prin Legea nr. 117 din 23.12.2009 pentru aderarea Republicii Moldova la Tratatul de constituire a Comunității Energetice.Totodată, în ceea ce privește achizițiile de energie electrică, procedura este stabilită de Regulile pieței energiei electrice, care prevăd organizarea licitațiilor cel puțin o dată pe an. Astfel, după expirarea stării de urgență, este necesar de a reveni la mecanismul de achiziție, respectiv în cazul în care se va constata o situație în care nu vor fi participanți care să corespundă cu cerințele caietelor de sarcini, va fi necesară intervenția prin prisma impunerii unei obligații de serviciu public aferente achiziționării centralizate de energie electrică, asemănătoare cu cele prevăzute de Dispozițiile Comisiei pentru Situații Excepționale prin care a fost impusă o astfel de obligație către SA „Energocom”.Cu referire la desemnarea operatorului pieței energiei electrice, prevederile actuale stipulează modalitatea de numire, funcțiile și obligațiile operatorului pieței energiei electrice. În acest sens este oportun de completat Legea cu prevederi ce se referă la condițiile de numire și desemnarea o operatorului, și care să corespundă rigorilor privind experiența de operare a piețelor de energie.  |
| **2. Stabilirea obiectivelor** |
| **a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)** |  |
| Pentru soluționarea problemelor identificate, se stabilesc următoarele obiective:* crearea cadrului juridic necesar pentru asigurarea transparenței pe piața angro a energiei electrice, inclusiv prin stabilirea obligației și a condițiilor de publicare, inclusiv de către ANRE, a informațiilor relevante pentru participanții la piața angro a energiei electrice, dar cu asigurarea respectării principiului nedivulgării informațiilor confidențiale;
* crearea premiselor legale necesare pentru asigurarea integrității pieței energiei electrice, inclusiv prin stabilirea la nivel de lege a interdicțiilor privind realizarea tranzacțiilor bazate pe informații privilegiate, precum și prin interdicția de manipulare sau de tentativă de manipulare a pieței angro a energiei electrice;
* stabilirea în mod clar și neechivoc, la nivel de lege, a atribuțiilor ANRE în legătură cu monitorizarea pieței energiei electrice, inclusiv a comportamentului manipulativ a participanților la piață;
* stabilirea sancțiunilor pasibile de a fi aplicate pentru nerespectarea, încălcarea de către participanții la piața energiei electrice, a prevederilor ce țin de integritatea și transparent pieței energiei electrice, cu respectarea principiului proporționalității sancțiunilor cu gravitatea faptei comise;
* realizarea obligației Republicii Moldova, în calitate de parte contractantă a Tratatului Comunității Energetice privind transpunerea și implementarea Regulamentului UE nr. 1227/2011 al Parlamentului European și al Consiliului din 25 octombrie 2011 privind integritatea și transparența pieței angro de energie.
* stabilirea modalității de desemnarea a operatorului pieței energiei electrice, stabilirea cerințelor privind experiența OPEED în organizarea pieței energiei electrice și a experienței privind funcționarea cuplată a pieței. Totodată vor fi stabilite acțiunile necesare a fi întreprinse în cazul în care nu poate fi identificare un operator care să satisfacă cerințele privind experiența.
* crearea mecanismelor de intervenție în cazul disfuncționalității pieței.
* crearea posibilității de prevenire/gestionare a crizelor, etc.
* crearea unor mecanisme de gestionare a pieței de echilibrarea a energiei electrice.
 |
| **3. Identificarea opțiunilor**  |
| **a) Expuneți succint opțiunea „a nu face nimic”, care presupune lipsa de intervenție** |  |
| Conform celor expuse la capitolul „Definirea problemei”, operarea de modificări și completări la Legea cu privire la energia electrice este necesară pentru excluderea echivocului în interpretarea unor din prevederi, pentru soluționarea problemelor adiționale identificate pe parcursul implementării actului normativ respectiv, precum și pentru a se asigura transpunerea și implementarea Regulamentului UE nr. 1227/2011. Astfel, în cazul în care se va recurge la opțiunea de „a nu face nimic”, problemele invocate nu se vor soluționa de la sine și chiar se vor amplifica, iar obiectivele stabilite la pct.2, lit. a) din prezenta AIR nu vor fi atinse. Mai mult în cazul în care nu vor fi realizate modificările prevăzute de proiectul de Lege legate de cazurile de disfuncționalitate a piețe energiei electrice, există riscul unui eventual blocaj, și revenirea la starea de urgență declarată și implicarea Comisiei pentru Situații Excepționale pentru deblocarea situațiilor de criză.  |
| **b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea inovațiilor și întregului spectru de soluții/drepturi/obligații ce se doresc să fie aprobate** |  |
| În contextul transpunerii Regulamentului privind integritatea și transparența pieței energiei electrice, Legea cu privire la energia electrică urmează a fi completată cu o serie de prevederi care reglementează înregistrarea participanților la piața angro a energiei electrice, comunicarea și utilizarea informațiilor privilegiate la încheierea tranzacțiilor, acțiunile de manipulare pe piața energiei electrice, precum și atribuțiile ANRE privind monitorizarea, investigarea și sancționarea participanților la piața angro a de energie electrică, care manifestă un comportament nesatisfăcător. Astfel, în prevederile Legii cu privire la energia electrică urmează a fi introduse prevederi care reglementează instituirea și ținerea Registrului participanților la piața angro a energiei electrice, precum și modul de înregistrare și de actualizare a datelor din Registru. Registrul participanților la piața angro a energiei electrice urmează a fi instituit și ajustat de ANRE, iar înregistrarea în Registrul respectiv este obligatorie pentru toate persoanele fizice și juridice care efectuează tranzacții cu produse energetice angro sau care manifestă interesul de a intra in astfel de tranzacții prin intermediul notificărilor de tranzacționare.Concomitent, este necesar de introdus la nivel de lege definiția noțiunii de *„informații privilegiate”*, condițiile în care urmează a fi exercitată obligația de a publica informațiile privilegiate și interdicțiile privind tranzacțiile bazate pe informații privilegiate. În context, se consideră informații privilegiate, informațiile cu caracter exact care, deși trebuia să fie făcute publice, nu au fost publicate și care se referă în mod direct sau indirect la unul sau mai multe produse energetice angro și care, în cazul în care ar fi făcute publice, ar putea influența în mod semnificativ prețul produselor energetice angro. Un participant la piața de energie electrică este obligat să facă publice în mod efectiv și în timp util informațiile privilegiate deținute cu privire la activitatea comercială sau instalațiile pe care le deține sau le controlează acesta, întreprinderea-mamă sau o întreprindere înrudită a acestuia sau de a căror aspecte operaționale este responsabil în totalitate sau parțial respectivul participant sau întreprinderea-mamă ori întreprinderea înrudită a acestuia. Criteriile care trebuie întrunite pentru a se asigura respectarea obligațiilor de publicare în mod efectiv, simultan, complet și în timp util a informațiilor privilegiate se stabilesc printr-o hotărâre aprobată de ANRE.Cu excepțiile care urmează a fi stabilite în mod expres la nivel de lege, interdicțiile privind tranzacțiile bazate pe informații privilegiate vizează următoarele acțiuni:a) folosirea informațiilor privilegiate cu privire la un produs energetic angro pentru a dobândi, ceda sau pentru a încerca să dobândească sau să cedeze, pentru sine sau pentru o terță persoană, în mod direct sau indirect, produse energetice angro la care se referă informațiile în cauză; 1. divulgarea informațiilor privilegiate cu privire la un produs energetic angro, cu excepția situației în care divulgarea are loc în cadrul exercitării muncii, profesiei sau a funcțiilor sale;
2. să recomande altei persoane să dobândească sau să cedeze, ori să determine altă persoană să dobândească sau să cedeze, în baza informațiilor privilegiate, produsele energetice angro la care se referă respectivele informații.

Totodată, categoriile de persoane în raport cu care se stabilesc aceste interdicții urmează a fi determinate în mod expres în Legea cu privire la energia electrică. Cu privire la acțiunile de manipulare a pieței, acestea urmează a fi interzise în mod expres prin introducerea prevederii relevante în Legea nr. 107/2016, prin manipularea pieței subînțelegându-se una din următoarele acțiuni:1) efectuarea oricărei tranzacții sau emiterea oricărui ordin de tranzacționare cu produse energetice angro:a) care oferă sau este susceptibil de a oferi indicații false sau înșelătoare în ceea ce privește cererea, oferta, sau prețul produselor energetice angro;b) care stabilește sau prin care se încearcă stabilirea, în mod artificial, prin acțiunea uneia sau a mai multor persoane care acționează în mod concertat, a prețului unuia sau mai multor produse energetice angro, cu excepția cazului în care persoana care a efectuat tranzacția sau care a emis ordinul consideră că motivele care au determinat-o să procedeze astfel sunt legitime și că respectiva tranzacție sau respectivul ordin de tranzacționare este conform cu practicile de piață admise pe respectiva piață angro de energie electrică;c) care utilizează sau prin care se încearcă utilizarea unui instrument fictiv sau a oricărei alte forme de înșelăciune sau abuz de încredere, care transmite sau este de natură să transmită informații false sau înșelătoare cu privire la oferta, cererea sau prețul produselor energetice angro;2) difuzarea, prin intermediul mijloacelor de comunicare în masă, inclusiv a internetului, sau prin orice alte mijloace, a unor informații care oferă sau sunt susceptibile de a oferi mesaje false sau înșelătoare cu privire la oferta, cererea sau prețul produselor energetice angro, inclusiv răspândirea de zvonuri și difuzarea de informații false sau înșelătoare, în contextul în care persoana care a difuzat informațiile știa sau trebuia să știe că acestea sunt false sau înșelătoare.Totodată, pentru a asigura prevenirea și/sau sistarea imediată a acțiunii de manipulare sau a tentativei de manipulare a pieței energiei electrice, ANRE urmează să fie învestită prin lege cu atribuții suplimentare în ceea ce privește realizarea investigațiilor și efectuarea controalelor pe piața energiei electrice. Astfel, în cadrul investigației ANRE trebuie să fie în măsură să exercite unul din următoarele drepturi:a) să solicite oricărei persoane să prezinte informații sau documente necesare care prezintă interes pentru investigație, inclusiv documente scrise, documente în format electronic, calculatoare și echipament hardware, înregistrări telefonice și transfer de date;b) să solicite instanței de judecată obligarea furnizorilor de servicii de comunicații electronice să prezinte ANRE înregistrările telefonice existente și înregistrările existente aferente altor servicii de comunicații electronice;c) să solicite instanței de judecată obligarea unui participant la piața energiei electrice sau a persoanelor care intermediază tranzacții cu titlu profesional să ofere acces ANRE pentru instalarea sistemelor electronice de supraveghere și control în timp real și să asigure conectarea și accesul sistemelor proprii la sistemele electronice de supraveghere și control ale ANRE;d) să solicite persoanelor care pot oferi informații relevante în legătură cu investigația desfășurată, să răspundă la întrebări legate de investigație și, la necesitate, să acorde asistență în legătură cu investigația respectivă;e) să solicite unui expert să întocmească un raport în legătură cu o problemă ce ține de investigație;f) în baza delegației de control emisă de către directorul general, să efectueze controale neplanificate la fața locului, la sediul unui participant al pieței de energie electrică sau al unei persoane care intermediază tranzacții cu titlu profesional.De asemenea, ANRE trebuie să fie în drept să solicite instanței de judecată:a) emiterea unei încheieri privind interzicerea unei persoane de a săvârși anumite acte sau privind obligarea unei persoane de a întreprinde anumite acțiuni și/saub) emiterea unei încheieri privind interzicea sau privind obligarea la încetarea acțiunii de nerespectare a prevederilor ce țin de integritatea și transparența pieței; sauc) emiterea unei încheieri privind aplicarea sechestrului asupra bunurilor sau privind interzicerea unei persoane de a dispune, sau de a întreprinde alte acțiuni în raport cu bunurile sale.Totodată, întrucât Codul administrativ în vigoare nu prevede în mod expres în competența instanțelor de judecată, emiterea încheierilor la solicitările formulate de ANRE în cazul și în legătură cu obiectul investigației, a controlului inițiate de ANRE, este imperativ de operat modificările corespunzătoare și în acest act normativ. Pentru a facilita realizarea investigațiilor, Legea cu privire la energia electrică urmează să stabilească în sarcina participanților la piața energiei electrice obligația de a stoca timp de cel puțin 5 ani informațiile și documentele cu privire la tranzacțiile efectuate pe piața angro de energie electrică.Monitorizarea integrității și a transparenței pieței energiei electrice nu poate fi eficientă în lipsa colaborării ANRE cu alte autorități de reglementare precum Consiliul Concurenței și Comisia Națională a Pieței Financiare (CNPF). Cooperarea dintre ANRE și CNPF trebuie să se realizeze în special în ceea ce privește supravegherea instrumentelor derivate. Totodată, întrucât există o legătură strânsă între Regulamentul UE nr. 1227/2011 și actele normative financiare, este important ca ANRE să fie la curent cu evoluția politicilor privind legislația UE ce reglementează piața instrumentelor financiare, etc. și să țină legătură continuă cu CNPF pe probleme ce țin de politica de reglementare, precum și în legătură cu examinarea de cazuri concrete. Colaborarea cu Consiliul Concurenței este necesară în special în situațiile în care aceleași acțiuni sunt pasibile de a fi calificate drept încălcări atât prin prisma prevederilor care reglementează integritatea și transparența pieței energiei electrice, precum și prin prisma prevederilor legislației care reglementează concurența. De asemenea, pentru a asigura coerență în monitorizarea și aplicarea prevederilor ce țin de integritatea și transparența pieței energiei electrice, ANRE urmează să coopereze cu Comitetul de Reglementare al Comunității Energetice, cu Secretariatul Comunității Energetice și cu autoritățile de reglementare din țările-părți ale Comunității Energetice. Pentru nerespectarea sau încălcarea prevederilor ce țin de integritatea și transparența pieței energiei electrice, ANRE poate să aplice, cumulativ sau separat, următoarele sancțiuni:a) declarația de nerespectare;b) avertismentul sau avertismentul public;c) impunerea de restricții sau interzicerea întreprinderii acțiunilor care contravin prevederilor ce țin de integritatea și transparența pieței energiei electrice;d) sancțiunea financiară;e) aprobarea unei hotărâri privind suspendarea licenței deținute de participantul la piața de energie electrică cu adresarea în decurs de 3 zile lucrătoare în instanța de judecată competentă pentru a valida suspendarea licenței, în conformitate cu Legea cu privire la principiile de bază de reglementare a activității de întreprinzător și Codul de Procedură Civilă;f) aprobarea unei hotărâri privind retragerea licenței deținute de participantul la piața de energie electrică, cu adresarea în decurs de 3 zile lucrătoare în instanța de judecată competent pentru a valida retragerea licenței, în conformitate cu Legea cu privire la principiile de bază de reglementare a activității de întreprinzător și Codul de Procedură Civilă;g) anunțarea publică a declarației de nerespectare și a sancțiunii aplicate.Totodată, la determinarea tipurilor de sancțiuni, a mărimii sancțiunilor financiare, precum și a efectelor cumulate ale acestora, ANRE trebuie să țină cont de următoarele circumstanțe:a) gravitatea încălcării, inclusiv durata și frecvența, b) profiturile acumulate și/sau pierderea sau alte efecte adverse ce au avut loc, inclusiv impactul asupra stabilității și încrederii pe piețele angro; c) consolidarea poziției dominante sau a puterii semnificative pe piața energiei electrice a întreprinderii respective în rezultatul nerespectării sau al încălcării prevederilor ce țin de integritatea și transparența pieței energiei electrice;d) comportamentul și existența încălcărilor anterioare.În scopul asigurării desemnării Operatorului Pieței Energiei Electrice, Legea cu privire la energia electrică urmează a fi completată cu prevederi ce se referă la faptul că guvernul desemnează direct ca operator al pieței de energie electrică acel agent economic ce dovedește capabilitatea de a organiza piețe centralizate de energie electrică prin:a) Este filială sau sucursală înregistrată în Republica Moldova a unui operator desemnat al pieței de energie electrică dintr-o țară membră a Uniunii Europene;b) Operatorul proprietar are experiență de minim 10 ani în organizarea pieței energiei electrice pentru ziua următoare, a pieței energiei electrice pe parcursul zilei şi a pieței organizate a contractelor bilaterale de energie electrică precum și experiență de minim 5 ani în funcționarea cuplată internațional a piețelor;c) Operatorul proprietar dovedește capabilitatea de a asigura cuplarea efectivă a pieței energiei electrice pentru ziua următoare și a pieței energiei electrice pe parcursul zilei din Republica Moldova cu piețele similare integrate la nivel european; În cazul în care nu poate fi identificat un operator al pieței de energie electrică care să îndeplinească cerințele prevăzute, Guvernul organizează licitație pentru desemnarea operatorului pieței, pe baza criteriilor de vechime și experiență stipulate. Totodată, în cazul unor disfuncționalități ale pieței energiei electrice cum ar fi :a) Un număr insuficient de participanți la licitațiile organizate de furnizorul serviciului universal și furnizorul de ultimă opțiune;b) Un număr insuficient de participanți la piața energiei electrice de echilibrare și la piața serviciilor de sistem;c) Creșteri nejustificate ale prețurilor pe piețele concurențiale de energie electricăd) Periclitarea asigurării consumatorilor finali cu energie electrică din cauza exportului declarat de energie electrică.Agenția este în drept să ia măsurile necesare pentru înlăturarea disfuncționalității sau asigurării funcționării pieței energiei electrice prin reducerea efectelor disfuncționalității, ce se referă la:a) Suspendarea temporară a funcționării pieței respective până la înlăturarea disfuncționalității;b) Limitarea sau interzicerea temporară a exportul de energie electrică; c) Stabilirea obligațiilor de serviciu public de vânzare a energiei electrice în cantități și la prețuri reglementate;d) Stabilirea obligațiilor de serviciu public privind achiziția centralizată de energie electrică necesară furnizorilor serviciului universal și de ultimă opțiune și operatorilor de sistem, prin licitație sau prin negociere directă;e) Obligarea unuia sau a mai multor producători de energie electrică să participe la piața energiei electrice de echilibrare și la piața serviciilor de sistem sau să furnizeze servicii de echilibrare și servicii de sistem în cantități și la prețuri reglementate. În acest context, în cazul în care măsurile dispuse de către Agenție nu sunt executate de către participanții pieței energiei electrice, Agenția aplică în privința acestora sancțiuni financiare și sesizează Comisia pentru Situații Excepționale a Republicii Moldova.  |
| **c) Expuneți opțiunile alternative analizate sau explicați motivul de ce acestea nu au fost luate în considerare** |  |
| Pentru motivele indicate la pct. 3, lit. a) din prezenta Analiză a impactului de reglementare (AIR), nu au fost analizate alte opțiuni de soluționare a problemelor identificate. În partea ce ține de transpunerea Regulamentului privind integritatea și transparența pieței angro de energie, nu pot fi analizate alte opțiuni, deoarece acesta reprezintă un angajament internațional și reprezintă un instrument aplicat cu succes în ceea ce privește asigurarea transparenței pieței angro de energie în majoaritatea statelor UE. Iar în partea ce ține de disfuncționalitate a pieței, soluțiile rezultă din practica testată pe parcursul ultimilor 2 ani, pe parcursul cărora s-au derulat mai multe evenimente ce au avut un impact asupra alimentării cu energie electrică, iar un scenariu alternativ ar fi de a nu oferi ANRE instrumente suplimentare și în caz de disfuncționalități acestea se pot transforma gradual în crize, fiind necesară intervenția CSE, ceea ce ar putea avea un impact puternic politic și social. |
| **4. Analiza impacturilor opțiunilor** |
| **a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate** |  |
| Menținerea situației actuale este pasibilă de a determina apariția următoarelor consecințe și efecte negative:* Nu va fi instituit cadrul juridic necesar pentru asigurarea transparenței pe piața angro a energiei electrice, ceea ce poate duce la abuzuri și/sau la acțiuni de manipulare a pieței de energie electrică iar efectele finale transferate către consumator sau alți participanți ai pieței care activează cu bună credință;
* Nu va fi exclus echivocul în interpretare în legătură cu acțiunile ce pot fi considerate drept manipulare a pieței, în legătură cu obligațiile care revin participanților la piața energiei electrice, care dețin informații privilegiate;
* ANRE nu va fi în măsură să asigure o monitorizare eficientă a pieței angro de energie electrică și nu va dispune de mijloacele necesare pentru a interveni în mod prompt pentru prevenirea și contracararea acțiunilor de manipulare a pieței și de abuz a unor participanți la piața energiei electrice, inclusiv prin aplicarea de sancțiuni specifice în acest scop;
* Mai mult, unul din obiectivele de reglementare ale Legii cu privire la energia electrică este organizarea și asigurarea funcționării pieței naționale a energiei electrică, în condiții de transparență, de competitivitate și de nediscriminare, integrarea acesteia în piața regională și europeană, precum și crearea condițiilor necesare pentru asigurarea concurenței pe piața de energie electrică. Or, în contextul în care, ANRE nu are experiență în legătură cu monitorizarea piețelor concurențiale de energie electrică, prevenirea, contracararea acțiunilor de manipulare a pieței și a abuzurilor și nu dispune de mijloacele necesare pentru intervenție în mod prompt, există probabilitatea prejudicierii directe în mod a grav participanților la piața energiei electrice;
* Republica Moldova nu va îndeplini obligațiile asumate în calitate de parte contractantă a Tratatului Comunității Energetice referitor la transpunerea și implementarea Regulamentului UE nr. 1227/2011 privind integritatea și transparența pieței angro de energie. Întrucât scopul operării de modificări și completări la Legea cu privire la energia electrică este de asigura transpunerea în legislația națională și implementarea acquis-ului Comunității Energetice, precum și de a exclude echivocul în interpretarea unor prevederi din actele normative în vigoare, autorii prezentei AIR nu au identificat eventuale efecte pozitive în cazul menținerii stării actuale de lucruri.
* Una din atribuțiile Guvernului este de a desemna Operatorul Pieței Energiei Electrice, astfel lipsa intervenției asupra Legii nr. 107/2016 nu va permite asigurarea funcționării pieței energiei electrice pentru ziua următoare, a pieței energiei electrice pe parcursul zilei şi a pieței organizate a contractelor bilaterale, care au drept scop asigurarea diversificării opțiunilor de livrare energiei electrice, a majorării lichidității pe piață ceea ce va duce la micșorarea costurilor desfășurării activităților pe piața energiei electrice.
* Întreprinderile electroenergetice, care desfășoară activități pe piața energiei electrice şi consumatorii finali vor continua sa-şi desfășoare activitatea în condițiile unei piețe puternic reglementate şi lipsite de concurență;
* Nu vor fi stabilite în mod clar şi neechivoc atribuțiile autorității de reglementare, ce reies din rolul de reglementator al pieței de energie electrică. Acest fapt va permite participanților la piața de energie electrică să se eschiveze de la îndeplinirea obligațiilor inerente activităților pe care le desfășoară, punând în pericol securitatea aprovizionării cu energie electrică a consumatorilor finali și activitatea economică a participanților la piața de energie electrică;
* Furnizorii nu vor fi încurajați să facă uz de dreptul de a achiziționa alternativ energie electrică, utilizând piețele organizate pe termen scurt, iar, pe de altă parte, nu va fi încurajată intrarea pe piața energiei electrice de noi furnizori de energie electrică;
* Nu vor putea fi întreprinse măsurile necesare pentru a asigura aprovizionarea cu energie electrică a consumatorilor finali în condiții de siguranță, de accesibilitate, de fiabilitate şi de calitate, iar eventualele întreruperi în livrarea energiei electrice vor prejudicia consumatorii de energie electrice, precum şi economia națională în ansamblu;
 |
| **b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** |  |
| ***Impacturile și beneficiile intervenției***Cu privire la transpunerea și implementarea Regulamentului UE nr. 1227/2011 privind integritatea și transparența pieței angro de energie, se estimează că doar ANRE va suporta cheltuieli în legătură cu: crearea și ținerea Registrului participanților la piața angro a energiei electrice, achiziționarea sistemelor electronice de supraveghere și control în timp real a tranzacțiilor, precum și eventuale cheltuieli cu personalul suplimentar care să asigure realizarea atribuțiilor aferente, precum și a altor atribuții ale ANRE ce țin de monitorizarea pieței energiei electrice și care urmează a fi introduse în Legea cu privire la energia electrică.Cheltuielile privind crearea și ținerea Registrului participanților la piața angro a energiei electrice și privind atragerea de personal suplimentar care să asigure realizarea atribuțiilor ANRE de monitorizare a pieței angro de energie electrică se estimează a fi nesemnificative. Achiziționarea de sisteme electronice de supraveghere și control în timp real a tranzacțiilor, în schimb, necesită alocarea de anumite resurse financiare, dar cheltuielile asociate sunt dificil de estimat la moment. Aceasta cu atât mai mult cu cât achiziționarea sistemelor respective va fi necesară după punerea în funcțiune a piețelor organizate de energie electrică, iar costurile aferente acestora depind de cerințele și specificațiile tehnice stabilite. Totodată, beneficiile implementării prevederilor privind transparența și integritatea pieței energiei electrice sunt net superioare cheltuielilor ce se estimează a fi suportate de ANRE. De asemenea, în contextul implementării Regulamentului UE nr. 1227/2011, Legea cu privire la energia electrică urmează a fi completată cu prevederi noi care instituie sancțiuni specifice ce urmează a fi aplicate participanților la piața energiei electrice în cazul nerespectării de către participanții la piața angro a energiei electrice a obligațiilor care le revin. Costurile privind desemnarea Operatorului Pieței Energiei Electrice, costurile privind operarea piețelor organizate de energie electrică urmează a fi suportate de operatorul desemnat și de către participanții la piață în conformitate cu prevederile Regulilor pieței de energie electrică. Impactul desemnării Operatorului Pieței Energiei Electrice introducerii conceptelor nu poate fi cuantificat deoarece nu există criterii de referință la situația existentă. Pentru operarea pieței energiei electrice, OPEED va dispune de tarif de prestare a serviciilor respectiv, care vor fi achitate de către participanții la piață. Dar considerând beneficiile majore legate de instituirea și asigurarea funcționalității piețelor organizate de energie electrică, cum ar fi liberalizarea totală a pieței, creșterea numărului de participanți, eficientizarea activității, obținerea unor prețuri mai mici pentru consumatorii finali, cărora li se furnizează energia electrică, costurile suportate de participanții la piața energiei electrice vor fi incomparabile. Considerând situația din octombrie-noiembrie 2022, atunci când din cauza indisponibilității surselor de generare a energiei electrice, SA „Energocom” a fost nevoită să achiziționeze energia electrică de pe bursa de energie electrică operată de SA „OPCOM”, totodată, au fost accesate contractele de urgență dintre operatorii sistemelor de transport a energiei electrice CNTEE „Transelectrica” SA și ÎS „Moldelectrica”, ceea ce a cauzat majorarea prețurilor de achiziție a energiei electrice, care au fost reflectate direct în facturile achitate de consumatorii finali, în lipsa instrumentelor privind reglementarea situațiilor de disfuncționalitate, există riscul repetării situațiilor anterioare, ceea ce va avea un impact social semnificativ. ***Alte aspecte generale privind impacturile/beneficiile intervenției în raport cu categoriile de impact, identificate în Anexa nr. 1***1. **costurile desfășurării afacerilor**

Odată cu dezvoltarea concurenței pe piața energiei electrice, urmare a diversificării opțiunilor de livrare și a majorării lichidității pe piață, prețurile aferente energiei electrice tranzacționate și, respectiv, costurile aferente tranzacțiilor respective ar trebui să se reducă, ceea ce în mod direct va duce la micșorarea costurilor desfășurării activităților pe piața energiei electrice. Totodată, în cazul unei disfuncționalități a pieței energiei electrice ar putea fi impuse unele restricții/obligațiuni, dar care vor fi benefice consumatorilor finali prin prisma asigurării cu energie electrică. Impactul unei crize asupra mediului de afaceri, care în ansamblu ar putea periclita activitatea economică, impune necesitatea dispunerii unor mecanisme de reglementare în situații de disfuncționalitate a pieței, anticipând situațiile de criză și atenuând efectele acesteia. 1. **fluxurile comerciale și investiționale**

Dezvoltarea pieței angro a energiei electrice, prin aplicarea de mecanisme concurențiale, asociată cu un mecanism eficient de monitorizare pentru prevenirea abuzurilor pe piață și a tentativelor de manipulare a pieței, vor avea ca efect îmbunătățirea mediului de afaceri, oferind un climat investițional sigur și durabil. Acest fapt va stimula efectuarea de investiții în sector și va spori gradul de încredere al investitorilor, precum și al donatorilor. Or, suportul acestora este indispensabil pentru dezvoltarea infrastructurii și a pieței energiei electrice.Concomitent, îmbunătățirea condițiilor de tranzacționare pe piața angro a energiei electrice, în condiții nediscriminatorii și transparente, va duce la majorarea numărului de tranzacții pe piața energiei electrice și la diversificarea produselor tranzacționate. Pentru atingerea acestor deziderate este necesară alinierea normelor legislative la cadrul normativ european inclusiv în ceea ce privește numirea, desemnare și funcționarea OPEED. Având în vedere faptul că piața energiei electrice din Republica Moldova este relativ mică, și necesită o dezvoltare rapidă, este oportună atragerea în calitate de operator al pieței energiei electrice o entitate care deține suficientă experiență.Totodată, oferirea posibilității intervenției autorității de reglementare în situații de criză energetică va permite mediului investițional să dispună de o predictibilitate și să își desfășoare activitatea în condiții de securitate energetică și alimentare fiabilă cu energie electrică. 1. **competitivitatea afacerilor**

Intervenția propusă va avea impact benefic și asupra competitivității activităților desfășurate pe piața energiei electrice. După cum a fost menționat mai sus, activitatea de furnizare a energiei electrice va deveni mai competitivă, totodată, desemnarea Operatorului Pieței Energiei Electrice va oferi flexibilitate mai mare participanților la piață cu privire la produsele tranzacționate și cu privire la modul de tranzacționare a energiei electrice pe piață. 1. **activitatea diferitor categorii de întreprinderi mici și mijlocii**

În opinia autorilor prezentei AIR, intervenția propusă va contribui la asigurarea unui mediu de afaceri mai stabil și sigur pentru întreprinderile mici și mijlocii (IMM), prin crearea premiselor necesare pentru monitorizarea în mod eficient de către ANRE a pieței angro de energie electrică, astfel încât să fie prevenite abuzurile și manipulările pe piață, în special, din partea întreprinderilor cu putere de piață semnificativă, cu posibilitatea inclusiv a sancționării acestora pentru acțiunile respective. Totodată, beneficiile descrise în prima secțiune din acest capitol se vor extinde inclusiv asupra activității IMM-urilor, fapt care va stimula angajarea acestora în diverse activități pe piața energiei electrice.1. **concurența pe piață**

După cum a fost menționat, proiectul de modificare a Legii cu privire la energia electrică va duce la îmbunătățirea condițiilor de concurență loială pe piața angro de energie electrică, precum și la dezvoltarea acesteia, în condiții de transparență, echitate și nediscriminare. Totodată în situații de criză ar putea interveni impunerea unor mecanisme/obligații participanților la piața energiei electrice, dar considerând impactul situațiilor de criză din anii precedenți, beneficiile pentru consumatorii finali vor fi cu mult mai semnificative, în comparație cu veniturile pe care le puteau înregistra participanții la piață, prin impunerea unor obligații sau limitări în activitatea acestora. 1. **veniturile și cheltuielile publice; cadrul instituțional al autorităților publice**

Implementarea modificărilor propuse la Legea cu privire la energia electrică implică unele costuri care urmează a fi suportate de către ANRE, în special următoarele:* cheltuieli în legătură cu crearea și ținerea Registrului participanților la piața angro de energie electrică;
* cheltuieli aferente achiziționării de sisteme electronice de supraveghere și control în timp real a tranzacțiilor, cheltuieli cu personalul suplimentar al ANRE care să asigure realizarea atribuțiilor respective, costuri aferente exercitării altor atribuții ce țin de monitorizarea pieței energiei electrice;
* posibile costuri înregistrate de unii participanți la piața energiei electrice, din cauza impunerii unor măsuri/obligații legate de situațiile de disfuncționalitate a pieței energiei electrice.
1. **alegerea, calitatea și prețurile pentru consumatori; bunăstarea gospodăriilor casnice și a cetățenilor**
* Garantarea securității aprovizionării cu energie electrică, prin asigurarea prevenirii şi întreprinderea unor acțiuni coordonate în caz de întrerupere a aprovizionării cu energie electrică sau alte posibile situații de disfuncționalitate a pieței energie electrică, prin reducerea numărului situațiilor de intervenție a statului, prin impunerea măsurilor cu caracter extraordinar și care fac excepție de la regulile de funcționare a pieței, sunt măsuri care pot avea un impact social semnificativ;
* Implementarea proiectului de modificare a Legii cu privire la energia electrică va avea impact benefic inclusiv asupra consumatorilor finali de energie electrică, atât pe termen mediu, cât și pe termen lung. În special, au fost identificate următoarele beneficii pentru consumatori: excluderea echivocului în interpretare și a lacunelor legislative cu privire la rolul și atribuțiile autorităților implicate în gestionarea situațiilor excepționale pe piața energiei electrice, va asigura posibilitatea de intervenții prompte pentru gestionarea crizei și atenuarea consecințelor, în beneficiul sectorului și respectiv a consumatorilor finali;
* Diversificarea alternativelor de furnizare a energiei electrice, urmare a dezvoltării concurenței pe piața energiei electrice și a intrării de noi furnizori va oferi consumatorilor finali posibilitatea de a-și alege furnizorul și de a-și exercita în mod efectiv dreptul de a schimba furnizorul de energie electrică;

Astfel, intervenția propusă va avea același impact pozitiv inclusiv asupra bunăstării cetățenilor Republicii Moldova, care în activitatea zilnică utilizează energia electrică pentru necesități proprii. 1. **situația macroeconomică**

Din perspectivă macroeconomică, implementarea efectivă a modificărilor propuse la Legea cu privire la energia electrică va avea un impact pozitiv asupra sectoarelor energeticii și al economiei Republicii Moldova, urmare a dezvoltării pieței energiei electrice, a îmbunătățirii condițiilor de desfășurare a activităților pe piață, a consolidării securității energetice a statului și a aprovizionării consumatorilor finali cu resurse energetice or nu poate transparentizarea și asigurarea integrității proceselor să aibă efecte negative.  |
| **b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** |  |
| Pentru motivele invocate mai sus, nu au fost examinate opțiuni alternative. |
| **c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta.** |  |
| ANRE urmează să modifice o serie de acte normative de reglementare, precum și să elaboreze acte normative de reglementare noi pentru a asigura implementarea corespunzătoare a Legii de modificare și completare a Legii cu privire la energia electrică. În caz contrar, există riscul ca modificările și completările propuse a fi operate să nu aducă efectul scontat. Alte riscuri care ar putea determina eșecul intervenției sau careva circumstanțe care ar fi în măsură să modifice substanțial beneficiile și/sau costurile descrise în prezenta AIR nu au fost identificate. |
| **d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi** |  |
| Principalele costuri care pot apărea la întreprinderile participante la piața energiei electrice în legătură cu intervenția propusă sunt descrise la secțiunea b1) din prezentul capitol. Nu sunt identificate alte costuri de conformare pentru participanții la piața energiei electrice, inclusiv pentru IMM. |
| **Concluzie****e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați**  |  |
| Pentru motivele invocate mai sus, întrucât este necesară transpunerea și implementarea Regulamentului UE nr. 1227/2011 privind integritatea și transparența pieței angro de energie, pentru înlăturarea echivocului la interpretarea unor prevederi din Legea cu privire la energia electrică, pentru asigurarea desemnării Operatorului Pieței Energiei Electrice precum și pentru crearea unor mecanisme de intervenție a ANRE în cazuri de disfuncționalitate a pieței energiei electrice, autorii prezentei AIR optează pentru opțiunea elaborării Proiectului legii de modificare și completare a Legii cu privire la energia electrică.  |
| **5. Implementarea și monitorizarea** |
| **a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare**  |  |
| Pentru asigurarea implementării corespunzătoare a modificărilor și completărilor la Legea cu privire la energia electrică care vizează asigurarea transparenței și integrității pieței energiei electrice, este necesară elaborarea și aprobarea de către ANRE de noi acte normative de reglementare și hotărâri după cum urmează: hotărârea privind setul de cerințe cu privire la protecția datelor în legătură cu informațiile colectate și procesate în contextul exercitării funcției de monitorizare a pieței energiei electrice. În legătură cu monitorizarea piețelor de energie electrică, ANRE urmează să aloce resurse umane necesare pentru exercitarea corespunzătoare a atribuțiilor asociate funcției respective. Totodată, în cazul în care se optează pentru crearea unei întreprinderi comune de către OST, aceștia trebuie să întreprindă măsurile corespunzătoare.Totodată, în conformitate cu prevederile Legii cu privire la energia electrică, organul central de specialitate a administrației publice centrale, urmează a elabora Hotărârea Guvernului cu privire la desemnarea Operatorului Pieței Energiei Electrice. |
| **b) Indicați clar indicatorii de performanță în baza cărora se va efectua monitorizarea** |  |
| * ANRE va dispune de instrumentele necesare pentru monitorizarea pieței energiei electrice și sancționarea participanților la piață care fac abuz și/sau întreprind acțiuni de manipulare a pieței;
* Vor fi publicate în mod efectiv și în timp util informațiile privilegiate de către participanții la piața energiei electrice, în condițiile stabilite de lege;
* Va fi creat Registrul participanților la piața angro de energie electrică;
* Va fi desemnat Operatorul Pieței Energiei Electrice.
 |
| **c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea** |  |
| Impacturile vor fi resimțite, în special, pe termen mediu și lung, iar monitorizarea realizării indicatorilor de performanță urmează a fi efectuată de ANRE în contextul realizării atribuțiilor ce-i revin în calitate de autoritate de reglementare, inclusiv la examinarea rapoartelor de activitate ale întreprinderilor reglementate. |
| **6. Consultarea** |
| **a) Identificați principalele părți (grupuri) interesate în intervenția propusă** |  |
| Proiectul Legii de modificare și completare a Legii cu privire la energia electrică urmează a fi consultat cu ANRE, Consiliul Concurenței, Comisia Națională a Pieței Financiare, Centrul Național Anticorupție, Ministerul Justiției și Centrul de Armonizare a Legislației, operatorul sistemului de transport a energiei electrice, cu operatorii sistemelor de distribuție și furnizorii de energie electrică, cu Asociația Consumatorilor de Energie din Republica Moldova, precum și cu mediul academic.În conformitate cu cerințele stabilite în Legea nr. 100/2017 cu privire la actele normative și Legea nr. 239/2008 privind transparența în procesul decizional, prezenta AIR și Proiectul Legii de modificare și completare a Legii cu privire la energia electrică vor fi expediate Grupului de lucru al Comisiei de stat pentru reglementarea activității de întreprinzător pentru a fi examinate prin prisma impactului său asupra activității de întreprinzător și, vor fi publicate pe pagina web oficială a Ministerului Energiei. De asemenea, întrucât unul din motivele pentru care a fost adoptată decizia de modificare și completare a Legii cu privire la energia electrică este transpunerea Regulamentului UE nr. 1227/2011 privind integritatea și transparența pieței angro de energie, în versiunea adaptată prin Decizia Consiliului Ministerial al Comunității Energetice, nr. D/2018/10/MC-EnC, Proiectul de Lege urmează să fie consultat cu Secretariatul Comunității Energetice.  |
| **b) Explicați succint cum (prin ce metode) s-a asigurat consultarea adecvată a părților** |  |
| Autorul modificărilor și completărilor la Legea cu privire la energia electrică este Ministerul Energiei, iar Proiectul de lege urmează a fi consultat și cu reprezentanții Secretariatului Comunității Energetice. De asemenea, Proiectul legii cu privire la energia electrică a fost discutat cu reprezentanții Agenției Naționale pentru Reglementare în Energetică. |
| **c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat)** |  |
| În contextul necesității numirii și desemnării Operatorului Pieței Energiei Electrice, Secretariatul Comunității Energetice, a formulat opinia prin care a comunicat despre necesitatea transpunerii legislației nou aprobate, în conformitate cu art. 2 din Decizia Consiliului Ministerial/02/MC-EnC, inclusiv a Regulamentului (UE) 2015/1222 din 24 iunie 2015 de stabilire a unor linii directoare privind alocarea capacităților și gestionarea congestiilor.Totodată, în contextul necesității oferirii atribuțiilor către autoritatea de reglementare privind investigarea și sancționarea situațiilor de manipulare pe piața energiei electrice, precum și posibilitatea intervenției rapide a regulatorului în situații de disfuncționalitate a pieței de energie electrică, conceptul modificărilor propuse a fost consultat cu Agenția Națională pentru Reglementare în Energetică. |

|  |
| --- |
| **Anexa 1** **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | 1 |  |  |
| povara administrativă | 0 |  |  |
| fluxurile comerciale și investiționale | 2 |  |  |
| competitivitatea afacerilor | 2 |  |  |
| activitatea diferitor categorii de întreprinderi mici și mijlocii | 2 |  |  |
| concurența pe piață | 2 |  |  |
| activitatea de inovare și cercetare | 0 |  |  |
| veniturile și cheltuielile publice | -1 |  |  |
| cadrul instituțional al autorităților publice | -1 |  |  |
| alegerea, calitatea și prețurile pentru consumatori | 2 |  |  |
| bunăstarea gospodăriilor casnice și a cetățenilor | 1 |  |  |
| situația social-economică în anumite regiuni | 0 |  |  |
| situația macroeconomică | 1 |  |  |
| alte aspecte economice | 0 |  |  |
| **Social** |
| gradul de ocupare a forței de muncă | 1 |  |  |
| nivelul de salarizare | 0 |  |  |
| condițiile și organizarea muncii | 0 |  |  |
| sănătatea și securitatea muncii | 0 |  |  |
| formarea profesională | 0 |  |  |
| inegalitatea și distribuția veniturilor | 0 |  |  |
| nivelul veniturilor populației | 0 |  |  |
| nivelul sărăciei | 0 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 0 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |